open-index/open-wikipedia-markdown huggingface dataset:
Charles Ayume

**Charles Ayume** (yazaalibwa 5 Omwezi ogwokusatu 1985)  munnayuganda omusawo omutendeke era munnabyabufuzi. Mubaka wa Palamenti ya Uganda akiikirira Munisipaali y’e Koboko, mu disitulikiti y’e Koboko mu Palamenti ya Uganda ey’ekkumi n’emu ku tikiti y’ekibiina kya National Resistance Movement (NRM).   

## Emirimu gye egy’ebyobufuzi
Ayume yavuganya mu kamyufu  ka NRM ak'okusunsulamu  anaakwatira ekibiina bendera ng'avuganya omubaka eyali mu kifo ekyo  era minisita omubeezi ow'ebyensimbi Evelyn Anite omuwagizi ow'amaanyi owa Pulezidenti Yoweri Museveni .  Mu kampeyini z'okulonda okw'akamyufu, abawagizi ba Ayume ne poliisi baakubagana oluvannyuma lwa poliisi okugezaako okuyimiriza olukungaana lwa Ayume olw'okunoonya akalulu mu kussa mu nkola ebiragiro by'okutangira  okusaasana kw'obulwadde bwa Lumiima Mawugwe -COVID-19.   Abawagizi be baalumiriza poliisi okuba ne kyekubira ng'ettira  abawagizi ba Anite ku liiso abaakuba olukungaana lwa kampeyini  eggulolimu nga tewali kutaataganyizibwa era bagenda mu maaso okwonoona epipande bya Anite ebya kampeyini nga babiwandiikamu n'okubikubamu ebifaananyifaananyi. Ayume yawangula okusunsulwa kw'ekibiina n'obululu  8089 ng'awangula Anite eyafuna obululu  7321 okwesimbawo mu kulonda kwa bonna.  Yawangula olulonda kwa bonna era naalayizibwa nga 17 Omwezi ogwokutaano 2021, nga wayise omwezi gumu bukya kitaawe, eyali mu kifo kino emabegako lwe yafa emyaka 17 emabega nga 17 Omwezi ogwokuna 2004.

## Obulamu bwe ng'omuntu
Kitaawe, Francis Ayume yali munnamateeka, munnabyabufuzi era mmemba wa paalamenti ya Uganda eyabeera mu kifo kya  Munisipaali y'e Koboko era nga yali sipiika okuva mu 1998 okutuuka mu 2001 mu kiseera kya paalamenti ey’omukaaga eyatuula okuva mu 1996 okutuuka mu 2001. Yakola nga Ssaabawolereza wa gavumenti okutuusa okufa kwe mu kabenje k’emmotoka mu 2004.  Charles yasoma busawo era naatuukiriza ebisaanyizo by'okujanjaba mu 2004, omwaka gwe gumu kitaawe mweyafiira. 

## Ebijuliziddwa wabweru wa Wikipedia
Charles Ayume ku Insatgram

Charles Ayume ku Twitter (x)

## Ebijuliziddwa

# 
# 
# 
# 
# 
# 
# 
# 
#
Apollo Ofwono

**Apollo Yeri Ofwono** (yazaalibwa 14,Omwezi ogwokuna  1962) munnayuganda munnabyabufuzi mu Uganda era mmemba wa paalamenti ya Uganda akiikirira Munisipaali y'e Tororo mu Disitulikiti y'e Tororo. Ono yalondeddwa ku paalamenti ku tikiti y’ekibiina kya National Resistance Movement (NRM).   Mmemba ku kakiiko akavunaanyizibwa ku butonde n’okugaba emirimu.

## Obulamu bwe n’okusoma kwe
Ofwono mugoberezi wa kulisito ow'enzikiriza y'ekipulotesitante. Yasoma ddiguli esooka mu by’obusuubuzi ku bbanguliro lya yunivasite y'e Makerere erya bizinensi n'obusuubuzi li Makerere University Business School. 

## Emirimu gye egy'ebyobufuzi
Ofwono yasooka kwesimbawo ku kifo kye ekya disitulikiti y’e Tororo mu paalamenti ya Uganda mu 2006 naye naawangulwa omubaka eyali mu kifo ekyo ebiseera byo Sanjay Tanna. Nga tamatidde, Ofwono yawakanya ebyava mu kulonda  n'ebigambibwa nti gweyavuganya naye yagulirira abalonzi n’aleeta abalonzi abatali bawandiise okumulonda.   Yawangulwa mu kkooti era n’alagirwa okusasula obukadde bwa sillingi 44 mu ssente za kkooti.   Yalemererwa okusasula engassi okutuusa mu 2009 lwe yakwatibwa ku kiragiro kya kkooti.

## Ebijuliziddwa

# 
# 
# 
# 
# 
# 
#
Michael Kabango

Brigadier **Michael Kabango** munnayuganda munnamaggye , akola nga omuduumizi w’ekibinja kya Uganda mu ggye eryawamu ekkuuma ddembe mu ggwanga lya Somalia eryekibiina ekigatta amawanga ag'olukalu lw'Afirika   (AMISOM). Ekifo ekyo yakitwala nga 21 Omwezi ogw'ekkumi nebiri 2018. 

## Obuvo bwe n'okusoma kwe
Yazaalibwa mu Uganda era yasomera mu masomero ga pulayimale agoomukitundu. Yafuna dipuloma ye ey'essomero lya siniya okuva mu ssomero lya Mutolere Senior Secondary School, mu Mutolere, mu disitulikiti y’e Kisoro, mu ttundutundu ly'obugwanjuba mu Uganda. Oluvannyuma yatikkirwa ddiguli esooka okuva mu yunivasite ya Kampala International University . 

## Emirimu gye
Amangu ddala nga tannasindikibwa Somalia, Kabango ye musirikale eyali aduumira ekibinja ky'eggye lya UPDF ekyokutaano, ekisinziira mu Achol-Pii, mu disitulikiti y'Agago, mu ttundutundu ly'obukiika kkono obwa Uganda. Ekyo bwekyali tekinnabaawo, yaweerezaako ng'omusirikale  omukungu  owa Uganda avunaanyizibwa ku nsonga z'ekinnamaggye ku kitebe kya Uganda e Somalia. 

Kabango emabegako yaweerezaako ng'omumyuka w’omuduumizi w’eggye ow'e kitongole kya Afirika ekivunaanyizibwa ku kudduukirira obutyabaga (ACIRC), ekisinziira mu Luanda, Ãngola. N'era aweerezzaako ng'omuduumizi  ow'eggye ery'ekibiina ky'amawanga ga Afirika li (Rapid Transition Force) eryatandikibwawo okugoba Joseph Kony okuva mu  South Sudan ne Central African Republic .  

Kabango aweerezzaako mu Somalia, bwe yali kitundu ku kibinja kya UPDF ekibinja erkirwanyi ekyokubirii (UPDF Battle group ii) , mu 2008. Mu 2018, yatwala obuduumizi bw'eggye lya  UPDF ekkuumi  mu Somalia erya AMISOM okuva ku Meeja Generaali (mu kiseera ekyo eyali ku ddaala lya Buligeediya )  Paul Lokech, mu kiseera ekyo eyalondebwa okuba omuduumizi w'ekifo eky'eggye eriduukirize (URDCC).  

## Laba ne

* Amagye ga Uganda
* Peter Elwelu
* Hudson Mukasa
* Dick Olum

## Ebijuliziddwa

# 
# 
# 
# 
# 

## Ebijuliziddwa wabweru wa wikipedia

* UPDF elonze Brig Kabango Amisom Omuduumizi w’amagye
Richard Sebamala

**Richard Sebamala**  yazaalibwa 22 Ogusooka 1997.Munnayuganda, mukugu mu kuzimba enguudo, munnabizinensi, era munnabyabufuzi aweereza nga omubaka mu Paalamenti akiikirira Konsityuwensi y'e Bukoto mu Paalamenti ya Uganda ey'ekkuminemu okuva mu 2021 okutuusa mu 2016​​​​​  Yalondebwa nga 14 Ogusooka 2021 mu kulonda kwa bonna mu Uganda okwa 2021 . 

Mmemba w'ekibiina kya Democratic Party of Uganda .  Mu Paalamenti ya Uganda akola nga mmemba ku kakiiko k’ebizimbe akalabirira minisitule y’ettaka n’amayumba saako ne minisitule y’emirimu n’entambula nga kw’otadde n’okubeera mmemba ku kakiiko akavunaanyizibwa ku kubala ebitabo bya gavumenti mu COSASE.  

## Obuto bwe n'emisomo gye
Sebamala yazaalibwa nga 22 Ogusooka 1979 e Bisanje mu Ssaza ly'e Buddu mu Disitulikiti y’e Masaka mu masekkati ga Uganda. Pulayimale yagimalira mu Nazareth Boarding Primary School, nagenda ku Bukalasa Seminary ng'eno gyayamalira siniya ey'okuna. Siniya ey'omukaaga yagimalira ku Namilyango College mu 2000. Mu 2001, yeegatta ku Kyambogo Yunivasite n’atikkirwa mu 2005 ne diguli mu kuzimba enguudo n'ebizimbe eya Bachelor’s Degree of Engineering.  Era alina diguli ey'okubiri mu bukulembeze n'okuddukanya emirimu okuva ku ttendekero lya Uganda Management Institute .   

## Emirimu gye
Nga tannatikkirwa ku yunivasite y’e Kyambogo mu 2004, Sebamala yaweereza ng’omutendeke mu kkampuni ya Zzimwe Construction Company, kkampuni ya Uganda ekola enguudo . Abaddeko mu bifo eby’enjawulo ebya yinginiya mu kkampuni ez’enjawulo nga Dayirekita mu Ddaki Technical Services (2006), Contract Manager mu Multiplex Uganda Limited (Ogwomwenda 2009-Ogwokubiri 2010), nga Dayirekita mu Multix Limited (kampuni ya yinginiya) 2010-2013 nga tannaba kwegatta ku Gavumenti ez’ebitundu mu Disitulikiti y’e Iganga nga yinginiya omukulu (2013-2019).  Mu kiseera kino, Sebamala akola bizinensi y’okuyingiza n’okufulumya ebintu mu kibuga Kampala. 

### Eby'obufuzi
Nga 14 Ogusooka 2021, yalondebwa nga omubaka mu Paalamenti akiikirira Konsityuwensi y'e Bukoto mu Paalamenti ya Uganda ey'ekkumin'emu (2021 okutuuka 2026) mu kulonda kwa bonna okwa 2021 mu Uganda era nga 20 Ogwokutaano 2021 yalayizibwa ku bwa Mmemba wa Paalamenti . Sebamala yawangula n'obululu 9916 nga yawangula eyali omumyuka wa Pulezidenti Edward Kiwanuka Ssekandi eyali aweereza ng'omubaka mu Paalamenti ya Uganda ow'Essaza ly'e Bukoto okuva mu 1996 ​​ 

## Ebimukwatako eby'omunda
Sebamala mufumbo eri Joanitah Mbabazi. Mmemba w'ekibiina kya Democratic Party of Uganda . 

## Laba ne

* Paalamenti ya Uganda
* Ababaka mu Paalamenti ya Uganda ey'ekkumin'emu
* Okulonda kwa bonna mu Uganda okwa 2021

## Ebijuliziddwa


## Ebijuliziddwa w'abweru wa Wikipedia

* Ebikwata ku bulamu bwe
* https://twitter.com/RichardSebamala
* Richard Sebamala
* https://www.linkedin.com/in/sebamala-richard-a5677310
Samwiri Wabulakha

**Samwiri Namakhetsa Khaemba Wabulakha** mulabirizi omukulisitaayo/ omupolotesitante mu Uganda:  yali  Mulabirizi w'e Mbale okutuusa mu 2008. 

## Ebijuliziddwa

# Eagle
# All Africa
Fred Mwesigye

Colonel (eyawummula) **Fred Mwesigye** Munnayuganda, Ambasada, omuserikale w’amagye eyawummula era munnabyabufuzi. Akola nga Ambasada wa Uganda mu Tanzania, okutandika mu Gwekkuminebiri 2021, nga yadda mu bigere bya Richard Kabonero . 

Emabegako yaliko omubaka omulonde mu Paalamenti akiikirira Es*saza ly’e Nyabushozi* mu Paalamenti ya Uganda ey’ekkumi (2016 - 2021), ku tikiti y’ekibiina ky’ebyobufuzi ekya National Resistance Movement . 

Ekyo nga tekinnatuuka, yali muserikale aweereza mu ggye lya Uganda Peoples Defence Forces (UPDF) ne mu ggye ery'asookawo erya National Resistance Army (NRA) . Yali mmemba ku balwanyi 41 abaasooka nga balina emmundu 27 abaatandikawo ekibondo ky'abayeekera ba NRA mu Gwokubiri 1981 ne bakola olutalo lwa Uganda olw'omusiko (1981 - 1986). 

## Obuto bwe n'emisomo gye
Yazaalibwa mu Ssaza lye Nyabushozi mu Disitulikiti y’e Kiruhura nga 9 Ogwomwenda 1956. Yasomera ku Kazo Primary School nga tannakyusibwa kutwalibwa ku Makobore High School, mu Disitulikiti y’e Rukungiri okusoma siniya. Alina diguli mu kuddukanya bizinensi eya Bachelor of Business Administration ne diguli ey'okubiri mu kukuuma emirembe n'obutabanguko eye Master of Peace and Conflict Studies, nga zombi zamuweebwa Ssettendekero wa Makerere, yunivasite ya gavumenti esinga obukadde mu n'obunene mu Uganda. 

## Emirimu gye
Yali mmemba ku balwanyi 41 abaali n’emmundu 27 abaatandikawo NRA mu Gwokubiri 1981. Yalinnya mangu mu ddaala era n’alondebwa okuba Omuduumizi w’ekibinja ky’abalwanyi ekya NRA ekyayitibwa *Nkrumah*, nga kiteeberezebwa okuba n'abalwanyi abali wakati wa 40 ne 50. Yali omu ku baduumizi ba NRA 20 ab’oku ntikko mu kiseera NRA we yawambira Kampala mu 1986. Emyaka egyiyise, aweerezza mu maggye mu biti eby’enjawulo, omuli nga Maneja omukulu owa *Luweero Industries*, kkampuni ekolera wansi wa National Enterprise Corporation (NEC) n’okubeera Managing director wa NEC, ekitongole kya UPDF eky’ebyobusuubuzi. 

Mu 2010, yawummula eggye lya UPDF ku ddaala lya colonel. Yeegatta ku byobufuzi bya Uganda era n'alondebwa okubeera omubaka mu Paalamenti (MP) ow'Essaza ly'e Nyabushozi mu Disitulikiti y'e Kiruhura, ku tikiti y'ekibiina ky'ebyobufuzi ekya NRM. Yaweereza mu kifo ekyo okutuusa mu 2021. 

## Emirimu gy'obwa Ambasada
Mu Gwokubiri 2022, yasunsulwa ab'akakiiko ka Paalamenti akakwatibwako era n’akkirizibwa okubeera Ambasada wa Uganda mu Tanzania,  ng’akkirizibwa mu kiseera kye kimu okukolera mu mawanga nga Mozambique, Comoros, Madagascar, Mauritius, Zambia ne Malawi . 

## Ebirala ebikulu
Yali omu ku bammemba ba Paalamenti abazzaayo obukadde 20 abwa silingi za Uganda obwali obwa Covid-19 ku akawunti y'akakiiko ka Paalamenti mu Bank of Uganda .  Lumu yagamba nti pulezidenti Yoweri Museveni bw’anaava ku bwa pulezidenti, ekkomo ku bisanja lijja kuzzibwawo. 

## Ebijuliziddwa

## Ebijuliziddwa w'abweru wa Wikipedia

* Amawulire Agakwata Ku Kakiiko Ka Uganda Akakulu Mu Tanzania
* Colonel Fred Mwesigye agenda kuvuganya ku kisanja ekirala mu 2011 .
Paul Masaba

**Paul Kiptoo Masaba**  Mulabirizi w'ekkanisa ya Uganda :  abadde Mulabirizi wa Sebei okuva mu 2015. 

Masaba yasomera mu Uganda Christian University . Era nga yali omusomesa, yaweerezaako nga Omubuulizi, Omusumba ne Ssaabadinkoni . yatuuzibwa ng'Omulabirizi nga 12 Ogwokuna 2015, ku Lutikko ya Petero Omutukuvu, Kokwomurya, Kapchorwa . 

## Ebijuliziddwa
Mwine Mpaka Rwamirama

**Mwine Mpaka Rwamirama** Munnayuganda,munnabyabufuzi era omubaka wa Paalamenti akiikirira Mbarara City ey'Obukiikaddyo mu Paalamenti ya Uganda ey’ekkumin’emu.

Emabegako yaliko omukiise w'abavubuka mu kitundu ky'eBuggwanjuba okuva mu 2016-2021   Era ye Dayirekita era Pulezidenti wa kiraabu y'omupiira eya Mbarara City FC mu kibuga Mbarara mu Buggwanjuba bwa Uganda.   

## Obuto bwe n'emisomo gye
Mwine Rwamirama yazaalibwa Isingiro Uganda eri Minisita eyazirwanako Bright Rwamirama . Mu 1991, yagenda mu Lohana Academy gye yamalira emisomo gye ku ddaala lya pulayimale mu by’enjigiriza (PLE), oluvannyuma n’ayingira Vienna College, Namugongo okufuna satifikeeti ya siniya ey'okuna eya Uganda Certificate of Education (UCE) mu 2003. Mu 2005, yeegatta ku Green Hill Academy gye yamalira siniys ey'omukaaga ne satifikeeti ya Uganda Advanced Certificate of Education (UACE), oluvannyuma n’agenda mu Uganda Martyrs University, okufuna diguli mu byuma bikalimagezi eya Bachelor’s degree of Science in information Technology, mu 2009. Mu 2018, yeegatta ku ESLSCA University, France okufuna diguli eyookubiri mu by’obusuubuzi by’ensi yonna. 

Nga 3 Ogwomunaana 2019, yafumbirwa mu butongole eri omwagalwa we Isabelle Amanda Nankanda.  Era ku lunaku lwe lumu yalangiridde okuvuganya ku 2021 ku kifo ky'omubaka mu Paalamenti akiikirira  Mbarara City ey'Obukiikaddyo. 

## Emirimu gye
Mpaka ye Ssentebe wa kakiiko akavunaanyizibwa ku by’obusuubuzi n’obulambuzi mu Paalamenti ey’ekkumin’emu, era ali ku kakiiko k’embalirira ya Paalamenti ey’ekkumin’emu.

Wabula yaweereza mu Paalamenti ey’ekkumi ku kakiiko ka Sayansi ne Tekinologiya ne ( ekikula ky'abantu, abakozi n'enkulakulana y'abantu ).  Era yaleeta ekiteeso ky’okussaawo akakiiko okwekenneenya mu nsawo eno  eyatandikibwawo mu Gwokusatu 2017 okwongera okyamba ku kitebe kya Uganda mu Saudi Arabia ekisangibwa e Riyadh .  

## Okubbira ku layini ze ez'amasimu
Mu Gwokubiri 2018, kigambibwa nti layini z’essimu eza Rwamirama zaali zakikitanyizibwa abakozi babiri mu kkampuni ya MTN Uganda, kkampuni ennene ey’ebyempuliziganya. Olwo ababiri bano ne bafera abantu nga bakozesa layini z’essimu ze mu kiseera Rwamirama bwe yali mu Australia ku mirimu emitongole. Ku nsonga eno, Bank of Uganda ne Uganda Communications Commission n'azo zaali kitundu ku kyo.  

## Ebijuliziddwa
Dan Kimosho

**Dan Atwijukire** **Kimosho** yazaalibwa 11 Ogwomwenda 1984 Munnayuganda, munnabyabufuzi era mmemba mu Paalamenti ya Uganda ng'akiikirira eSsaza lye Kazo ku tikiti y'ekibiina kya National Resistance Movement (NRM).  

## Obuto bwe n'emisomo gye
Kimosho yazalibwa mu Ssaza ly'e Kazo eri omwami n'omukyala Kosia Mugume ne Peter Mugume. Pulayimale ye yasooka kugisomera ku Bugarihe Primary School nga tannakyusibwa kutwalibwa ku Kazo Model Primary School gye yakolera ebigezo bye eby'akamalirizo. Satifikeeti ye eya siniya ey'okuna yagifunira ku Buremba SS oluvanyuma n'adda e Kampala gy'eyasomera siniya ey'omukaaga. Ng'amaliriza siniya, yegatta ku Uganda Christian University gye yasomera diguli u by'amawulire. Atwijukire yaweerezaako ku Radio West ate oluvanyuma n'afuuka omuweereza wa pulogulaamu ya Talk show nga tannaba kugenda Kampala gye yakolera nga omusasi w'amawulire asasulwa ku buli ggulire ly'aweereza.

## Emirimu gye egy’ebyobufuzi
Kimosho yasooka kwesimbawo ku ky’omubaka akiikirira abavubuka mu Buggwanjuba bwa Uganda mu Paalamenti mu 2011 kyokka n’awangulwa. Yeesimbawo ku kifo ky'omubaka akiikirira Essaza ly’e Kazo mu Paalamenti mu kulonda kwa bonna okwaliwo nga 14 Ogusooka 2021 ku tikiti ya NRM nga yawangula n'obululu 17,733 n’awangula omubaka eyali akiikirira Disitulikiti eno, Gordon Bafaki eyafuna obululu 10,235.  Bwe yalayizibwa mu Paalamenti yalondebwa ng’omwogezi wa Paalamenti ey’ekkumin’emu. 

## Ebijuliziddwa
Paul Naimanhye

**Paul Moses Samson Naimanhye** (yazaalibwa 24 Omwezi ogwekkumi nebiri 1960) mulabirizi omukulisitaayo / omupolotesitante mu Uganda: okuva 2016 abadde Mulabirizi wa Busoga.

Naimanhye yasomera ku yunivasite ya Uganda Christian University. Ekifo kye ekyasembayo nga tannafuuka mulabirizi kyali kya nga ddiini wa Lutikko ya Kurisito, Bugembe .

## Ebijuliziddwa

# Church of Uganda
# August
Daniel Gimadu

**Daniel O. Gimadu** (ayitibwa Dan) yali mulabirizi    Omukulisitaayo  / omupolotesitante mu Uganda:  yali mulabirizi wa Mbale ey'obukiika kkono okuva 2006 okutuuka 2014. 

## Ebijuliziddwa

# "A Miracle at Prairie Avenue: The Quest for Faith" Kyeyune, S. p86: Bloomington, Indiana; Author House; 2011; 2011
# Church Times
# Church of Uganda
Nicodemus Okille

**Nicodemus Eng'walas Okille** yali ssaabalabirizi Omukulisitaayo / Omupolotesitante mu Uganda. 

Okille yasomera ku yunivasite ya Uganda Christian University, era yatuuzibwa mu 1973. Yaweereza mu bulabirizi bw'e Bukedi .  Yali mulabirizi w'e Bukedi  okuva mu 1984 okutuuka mu 2012. 

## Ebijuliziddwa

# *The Living Church*, Vol. 217, #12: 20 September 1998 p. 18: Stories from Lambeth (Accessed 17 February 2020). And "Bridge Builder: Uniting Faith and Science Towards an AIDS-free Generation"   Okaalet, P. p12
# Crockford's Clerical Directory 1975/6 p759: London; OUP; 1976 
# Uganda Radio Network, 12 November 2012 — Okile Retires After 40 Years of Service (Accessed 27 February 2020)
Peter Mudonyi

**Peter Mudonyi Bulafu** (1929–2011) yali mulabirizi Omukulisitaayo / omupolotesitante eyaweereza mu Uganda . 

Mudonyi yasomera ku ttendekero ly'ediini li Buwalasi .Yatuuzibwa mu 1957. Yaweerezaako mu Bulabirizi bwa Bukedi.  Yaweerezaako mu Bulabirizi obwa waggulu w'omugga Kiyira (Diocese of the Upper Nile) Yeeyali Omulabirizi eyasooka owa Mbale ey'obukiika kkono okuva mu 1992. 

## Ebijuliziddwa

# New Vision
# Crockford's Clerical Directory 1975/6 p717: London; OUP; 1976 
# Church of Uganda
Festo Lutaya

**Festo Lutaya**  yali mulabirizi Omukulisitaayo / Omupolotesitante eyaweereza mu Uganda . 

Lutaya yasomera ku yunivasite ya Uganda Christian University . Yatuuzibwa ku budinkoni mu 1931 ne ku busumba mu 1932. Yaweereza mu Bulabirizi bwa Uganda era yali mulabirizi waabwo omuyambi okuva mu 1952.  Yali Mulabirizi wa Buganda ey'obugwanjuba (West Buganda ) okuva mu 1960 okutuuka mu 1965. 

## Ebijuliziddwa

# NPG details
# Lambeth Palace Library
# 
# "No Longer Bishop", in *The Living Church, Volume 151* (19 July 1965, p. 5)
Peter Ogwang

**Peter Ogwang** (yazaalibwa 15 Omwezi ogwekkumineebiri  1983)  munnayuganda munnabyabufuzi . Mu kiseera kino ye minisita omubeezi ow'ebyemizannyo mu kabineti ya Uganda .Yalondebwa ku kifo ekyo nga 22 Omwezi ogwomusanvu 2022, n’adda mu bigere bya Denis Hamson Obua. Emabegako, yali Minisita omubeezi  ow’okulondoola ebyenfuna  era emabegako yali aweerezzaako nga minisita omubeezi  ow’amawulire, empuliziganya, tekinologiya w'empuliziganya (ICT)  n’okulungamya eggwanga.  N'era ye mubaka wa paalamenti omulonnde ow'essaza ly'e Usuk  mu disitulikiti y'e Katakwi, mu paalamenti ey'ekkumineemu ( 2021-2026 ). 

## Obuto bwe n’okusoma kwe
Ogwang yazaalibwa nga 15 Omwezi ogwekkumineebiri 1983 mu disitulikiti y'e Katakwi. Yasomera ku *ssomero lya pulayimale erya Moruapesur Primary School* . Yasomera ku somero lya siniya erya  Soroti Secondary School ku misomo gye egy'omutendera gwa siniya eyokuna  ( O-level ), naafuna satifikeeti ya Uganda emalako omutendera gwa siniya eyokuna O-level  okuva eyo. Yakyuka n'agenda mu *Tororo Progressive Academy*, gye yamalira  emisomo gye egy'omutendera gwa siniya eyomukaaga  (A-Level) , naafuna  satifikeeti ya Uganda emalako omutendera gwa siniya eyomukaaga , mu 2001. 

Alina satifikeeti ne dipuloma mu by’emirimu n’okuddukanya embeera z’abantu, zombi nga zaamuweebwa  *ettendekero lya Makerere Institute for Social Development* (elikolaganira awamu n'ebbanguliro lya Makerere yunivasite ery'ebyobusuubuzi erya Makerere University Busines School ). Omwezi ogwokubiri 2020 wegwatuukira , yali asoma ddiguli esooka mu mbeera z'abantu n'okubakulembera  okuva mu yunivasite ya Victoria University . 

## Emirimu

Okuva mu 2007 okutuuka mu 2010, Ogwang yakolera mu State House nga Assistant Private Secretary wa Pulezidenti wa Uganda. Mu 2011, yavuganya bulungi ku kifo kya Palamenti y’abavubuka mu buvanjuba bwa Uganda, ku tikiti y’ekibiina ky’ebyobufuzi ekya National Resistance Movement ekiri mu buyinza. Yawangula era n’akiikirira abavubuka mu Palamenti ey’omwenda (2011-2016). Mu 2016, yalondebwa okuba omubaka wa Usuk County era ye mubaka ali mu ntebe. 

Mu nkyukakyuka ya kabineti, nga 14 Omwezi ogwekkumineebiri 2019, Peter Ogwang yalondebwa ku kabineti.  Oluvannyuma lw'okukakasibwa paalamenti, yalayira nga minisita omubeezi ow’amawulire, empuliziganya, tekinologiya w'empuliziganya (ICT)  n’okulungamya eggwanga, nga 13 Omwezi ogusooka  2020. 

## Ebimukwatako ng'omuntu
Peter Ogwang mufumbo. 

## Emirimu gya paalamenti
Alina obuvunaanyizibwa bwa paalamenti obulala buno wammanga : Mmemba ku kakiiko akakola ku nsonga z'obwapulezidenti era nga ye mmemba ku kakiiko ka paalamenti akakola ku mbalirira. 

## Laba ne

* Disitulikiti za Uganda
* Disitulikiti y'e Katakwi

## Ebijuliziddwa

# 
# 
# 
# 
# 

## Ebijuliziddwa wabweru wa Wikipedia

* Omukutu gwa Palamenti ya Uganda
* Omukutu gwa Makerere Institute of Social Development
Jackson Kafuuzi

**Jackson Karugaba Kafuuzi** Yazalibwa 25 Ogwokuna 1977 Munnayuganda, munnabyabufuzi aweereza nga Mmemba wa   Paalamenti aliko akiikirira konsityuwensi y'e Kyaka ey'Obukiikaddyo mu Disitulikiti y'e Kyegegwa mu Paalamenti ya Uganda ey'ekkuminemu.

Okutandika nga 14 Ogwekkuminebiri 2019, yali aweereza ng'omumyuka wa Ssaabawolereza wa Uganda, mu kabineeti ya Uganda . 

## Obuto bwe n'okusoma kwe
Kafuuzi yazaalibwa nga 25 Ogwokuna 1977 mu Disitulikiti y'e Kyegegwa mu kitundu ky'e Toro mu Buggwajuba bwa Uganda . Yasomera mu ssomero lya St. Joseph's Primary School e Nabbingo. N'asomera mu ssomero lya St. Maria Goretti Secondary School okumaliriza Siniya ey'okuna era n’afuna satifikeeti ya Uganda Certificate of Education mu 1995. Mu 1998, yamaliriza emisomo gye egya Siniya ey'omukaaga n’afuna satifikeeti endala eya Uganda Advanced Certificate of Education . 

Yayingizibwa mu Ssettendekero wa Makerere, Yunivasite ya gavumenti esinga obukadde n'obunene mu Uganda, n’atikkirwa mu 2002 n’afuna Diguli mu mateeka . Omwaka ogwaddako, yafuna Dipuloma mu kukwasisa amateeka, okuva ku Law Development Centre, mu Kampala, ekibuga ekikulu ekya Uganda, era n'akkirizibwa mu kibiina ky'abannamateeka mu Uganda. 

## Emirimu gye nga tannetaba mu by'abufuzi
Okumala emyaka 13, okuva mu 2003 okutuuka mu 2016, Jackson Kafuuzi yali munnamateeka mu kkampuni ya bannamateeka *eya Rwakafuuzi & Company Advocates*, esangibwa mu Kampala. 

## Emirimu gye egy’ebyobufuzi
Kafuuzi yayingira ebyobufuzi bya Uganda eby’okulonda bwe yavuganya ku kifo ky’omubaka wa konsityuwensi ya Kyaka ey'Obukiikaddyo mu 2011 ku tikiti ya FDC kyokka n’awangulwa munna NRM eyali avudde mu busomesa ku Yunivasite y’e Makerere. Oluvannyuma yasalawo okwesimbawo ku tikiti ya NRM mu 2016 n’awangula akalulu. Oluvannyuma yaddamu okuwangula mu 2021 nga tavuganyiziddwa era mu kiseera kino ye mubaka mu Paalamenti akiikirira Essaza ly'e Kyaka ey'Obukiikaddyo.  Mmemba mu kibiina ky'ebyobufuzi ekiri mu buyinza ekya National Resistance Movement . 

Nga 14 Ogwekkuminebiri 2019, yalondebwa mu kabineeti ya Uganda ng’omumyuka wa Ssaabawolereza wa Uganda, ekifo kye yalondebwamu omukulembeze w'eggwanga lya Uganda Yoweri Kaguta Museveni .  Oluvannyuma lw'okukkiriza Paalamenti, okulayizibwa kwe kwaliwo nga bwe kwali kutegekeddwa ku Lwokubiri nga 11 Ogwokubiri 2020.  

## Laba ne

* Frank Tumwebaze
* Molly Nawe Kamukama

## Ebijuliziddwa

## Ebijuliziddwa w'abweru wa Wikipedia

* Omukutu gwa Palamenti ya Uganda
Kahaye II

**Edward Suleiman Kahaya II** yafuuka Omugabe wa Nkore mu 1895, bwe yali  awo mu myaka nga kkumi na munaana.  Omugabe kye kitiibwa ekyakozesebwanga ku mukulembeze ow'enonno owa Nkore. Mu 1901, Obugabe bwa Nkore bwayingizibwa mu nsi Uganda ekuumibwa  Bungereza, era okuva kwolwo bwali ku Bugabe bwa Ankole, nga bukosa ekitundu ekyali kikubisaamu obunene emirundi ebiri obugabe nga bwe bwasooka.

Omugabe yayingizibwa mu nkola y’obufuzi bw'amatwale obwa Ankole. Kahaya yali takyalina makulu era yali akimanyi. Olw’okuba obugabe bwe bwagaziyizibwa nnyo Abangereza, bannansi baabwo abasukka mu kitundu baali tebabangako wansi w’obufuzi bw’Omugabe. Yawangaalira mu bulamu obw’ekikangabwa, mweyabeera nga takyennyigira nnyo mu nsonga z’obugabe bwe. Abangereza baamuyisa ng’omwana omuto, era mu myaka egitawera makumi matono yassibwa amaddaala nava ku kubeera omufuzi owe'kitiibwa n’afuuka kkalaani /omuwandiisi addukanya emirimu. Kayaha yafa mu 1944, era yali amaze emyaka mingi ng’atawanyizibwa by’ebyobulamu. Kino kisuubirwa nga kyali kiva ku kikula kye: yali mita bbiri mu buwanvu era ng’azitowa kkiro 136.  Mu 1918 yaweebwa ekitiibwa kya Order of the British Empire olw'obuweereza mu kusonda n'okutegeka emisolo okuva mu bannansi n'ekitongole ky'ebyokwerinda mu kitundu mu Uganda ekuumibwa. 

Yalina omutabani omu  Suleiman Mirindi kyokka yasikirwa mugandawe omwana wa kitaawe omuto Omugabe Gasyonga II ng’awagira abafuzi b’amatwale

## Ebijuliziddwa

# ANKOLE 
# J.F. Cunningham, *Uganda and its people* (London 1905), pp. 20-21.
#
Lorna Magara

**Lorna Magara** Munnayuganda munnabyanjigiriza era ye mukyala eyasooka okulondebwa kubwa sentebe w'olukiiko olufuga  Yunivasite y’e Makerere okuva yunivasite eno lwe yatandika mu 1922. Yasooka okulondebwa ku kifo kino nga 20 Ogwekkumineebiri 2018 ku kisanja kya myaka ena oluvannyuma ekyazibwa obuggya mu mwaka 2022.Olukiiko Magara lwakulembera lutuulako abantu 27 era lweluvunanyizibwa ku nzirukanya y'emirimu era nga luvunaanyizibwa okusalawo eky'enkomeredde mu byonna.  

## Ensibuko n’obuyigirize
Yazaalibwa Hezron  ne Catherine Kakuyo mu 1966  era mu buto bwe yabeeranga Jinja mu buvanjuba bwa Uganda. Okusoma ku mutendera gwa pulayimale yali Victoria ne Berkley oluvannyuma gyeyava okwegatta ku Gayaza High School okumala emyaka mukaaga egy’obuyigirize bwa siniya.  Magara bweyava e Gayaza yagenda ku yunivasite y’e Makerere mu 1985, gye yatikkirwa diguli ya Bachelor of Arts n’afuna Dipuloma mu by’enjigiriza mu 1988. 

Diguli ye eyookubiri ekwatagana na by'abukulembeze n'enzirukanya y'e bitongole, era yajisomera ku Uganda Christian University, mu Disitulikiti y'e Mukono . Ng’oggyeeko ekyo, alina satifikeeti eziwerako mu bukulembeze n’ebyenjigiriza okuva mu matendekero agenjawulo mu Uganda kwossa namalala okwetoloola ensi yonna. 

## Emirimu gye
Mu myaka omukaaga egyasooka nga yaakatandika okukola, okuva mu 1989 okutuuka mu 1995, Mukyala Magara yaliko omukungu avunaanyizibwa ku bakozi mu mu kittavu kyabakozi ekya Uganda National Social Security Fund (NSSF). Mu kifo kino, yali omu ku bantu  abatandikawo ekitongole ekivunaanyizibwa okutendeka n’okutekateeka abakozi mu NSSF. 

Oluvannyuma lw’ekyo, yafuuka omu beebuuzibwako ensonga mu kkampuni y’obwannannyini eya *Destiny Consult Limited* nga evunaanyizibwa ku kutendeka bukulembeze era obuvunaanyizibwa buno yabumalamu emyaka 12 okutuuka mu 2008. 

Mu 2008 yeegatta ku *African Kingdom Business Forum* (AKBF), ekitongole ekivunaanyizibwa ku kutendeka abantu obukulembeze. Era yatandika okukola ng’omusomesa mu *Sundolous African Leadership Training Program* (SALT) nga nabo baali mu bya kutendeka bakozi. 

Ku bwa Ssentebe w'olukiiko lwa yunivasite y'e Makerere yalondebwa n'abala okuli omumyuuka we Daniel Kidega eyali sipiika w'olukiiko lw'ababaka ba Palamenti mu buvanjuba bwa Afrika .  

## Ebirala
Magara ye mutandisi era omukulu w’essomero lya *Vine International Christian Academy* erisangibwa e kungu mu munisipaali ye Kira mu Wakiso District, mu Buganda e Uganda.  

Y'omu kubaddukanya kkampuni *ya Jubilee Dental Limited* eyina  amalwaliro g'amannyo asatu mu Uganda n'erimu e Kigali ekya Rwanda . Ono ye mukiise wa ssemazinga Africa mu kitongole kya Accelerated Education Enterprise era akulira ekitongole kyekimu mu Uganda. Yakwasaganya emirimu gya International Certificate for Christian Education mu Uganda.  

## Obulamu bwe
Lorna Magara mukyala mufumbo era bba ye Dr. James Magara era  balina abaana bana okuli abalenzi basatu n’omuwala omu.  Magara alina oluganda ku Allen Kagina ne Jocelyn Kyobutungi Rugunda (mukyala w'eyaliko Ssaabaminisita wa Uganda Ruhakana Rugunda ) wamu ne Caleb Kakuyo eyali akulira eby'obusuubuzi mu kkampuni y'eggwanga ezimba eya National Housing and Construction Company
Urban Tibamanya

**Urban Tibamanya** Munnamateeka era munnabyabufuzi Omunnayuganda. Yaliko Minisita Omubeezi Ow’eggwanga Ow’enkulaakulana y’Ebibuga mu kabineti ya Uganda okuva mu 2006 okutuusa mu 2011.  Wadde ng'enkyukakyuka mu kabineti ya 2009 teyakosa kifo kye mu kabineti,  enkyukakyuka mu kabineti eyakolebwa nga 27 Ogwokutaano 2011 yamuleetera okugibwaawo, nebamusikiza Justine Lumumba Kasule.  Era yaweereza nga omubaka wa Palamenti eyalondebwa owa Kashari County mu Disitulikiti y'e  Mbarara, okuva mu 2006 okutuuka mu 2011. Mu kiseera ky'okulonda kw'eggwanga okwa 2011, yawangulwa  Wilberforce Rutashokwa Yaguma mu kamyuufu k'ebibiina ky'eby'obufuzi  National Resistance Movement (NRM). Oluvannyuma yeesimbawo nga talina kibiina kyeyali agiddemu,wabula era n'awangulwa Yaguma, akyali omubaka eyaddamu n'alondebwa ku ky'Omubaka wa konsitituweensi eyo. 

## Ebimukwatako n’obuyigirize
Yazaalibwa mu Disitulikiti y’e Mbarara nga 9 Ogwomwenda mu 1949. Diguli gy'alina mu Mateeka n'ey'Okubiri mu Mateeka yazigya ku Makerere University, yunivasite esinga obukadde mu Uganda. Alina ne Dipuloma mu by'Okwenyigira mu Mateeka okuva mutendekero Erikulakulanya Amateeka, nga lisinganibwa mu Kampala.

## Obumanyirivu mu mirimu
Ebimukwatako mu by’emirimu nga Tibamanya biwanvu era byawukana okuviira ddala mu 1976 bwe yakola nga Saabawaabi wa Gavumenti mu Minisitule y’Eby'amateeka mu Kampala, n’aweereza mu kifo ekyo okutuusa mu 1982. Mu kiseera ekyo, era yaweerezaako nga Omuwandiisi Adukanya Emirimu ku Kakiiko Akeebuzibwaako ku nsonga za Makerere University,gyeyawereza okuva mu 1976 okutuuka mu 1978.

Okuva mu 1982 okutuuka mu 1984, yakola nga Munamateeka Ow'okuntiko mu kampuni ya bannamateeka e Nairobi emannyikiddwa nga Kamere & Kamere Advocates. Oluvannyuma yagenda e London neyeenyigira  by’obusuubuzi by’obwannannyini mutendera gw'ensi yonna okuva mu 1985 okutuuka mu 1986. Yakola nga eyali akulira kampuni ya Stem Limited, okuva mu 1986 okutuuka mu 1988. Mu 1988, yaddayo mu Uganda n’atandika kampuni eyiye eyeenyigira mu by'amateeka, eyali emannyikiddwa nga Tibamanya Urban Advocates n'awereza nga munywaanyi waayo eyali agikulira okuva mu 1988 okutuuka mu 2006.

Okuva mu 1993 okutuuka mu 1995, yaweereza ng’Omubaka w’essaza ly’e Kashari, mu Disitulikiti y’e Mbarara, mu Lukiiko olulambika Semateeka olwakola Semateeka wa Uganda mu 1995. Okuva mu 1998 okutuuka mu 1999, yawerezaako nga Kaminsona ku kakiiko Akeebuzibwaako kunsonga z'Enguzi mu Poliisi ya Uganda. Okuva mu 2003, abadde awereza nga ssentebe w’Olukiiko Olufuzi olw’essomero lya St. Andrews Senior Secondary School e Rubindi mu Kashari County mu Disitulikiti y'e Mbarara. Yalondebwa ku kifo kye ekyasembayo mu kabineti nga 1 Ogwomukaaga 2006. 

## Ebikwata ng'omuntu
Tibamanya mufumbo ng'era alina abaana bana ab’obuwala. Ono wa kibiina kya byabufuzi ekya NRM. Ebintu by’asinga okwagala mulimu okusoma, okuwandiika, okutambula n’okuwuga mu nnyanja gagadde.

## Laba ne

* Palamenti ya Uganda
* Kabineti ya Uganda
* Disitulikiti y'e Mbarara

## Ebijiliziddwaamu

## Ewalala w'oyinza okubigya
John Byabagambi

**John Byabagambi** yazaalibwa nga 8 Ogwokutaano mu  1958 yinginiya era munnabyabufuzi Omunnayuganda . Yaliko Minisita wa Kabineti avunaanyizibwa ku Nsonga z'e Karamoja, mu kabineti ya Uganda okuva nga 6 Ogwomukaaga 2016 okutuuka nga 8 Ogwomukaaga 2021 era nga Mary Goretti Kitutu yeeyamudira mu bigere.   Emabegako yawerezaako nga Minisita w'Emirimu n'Eby'entambula wakati w'Ogwokusatu 2015 n'Ogwomukaaga 2016,  ng'adda mu bigere bya Abraham Byandala eyalondebwa okuba Minisita atalina Kifo Kyankalakarira .  Era yeeyali Omubaka wa Palamenti eyalondebwa, ng'akiikirira Ibanda County South mu Disitulikiti y'e Ibanda. Yasooka kulondebwa ku kifo ekyo mu 2001. 

## Obulamu bwe n’obuyigirize
John Byabagambi yazaalibwa mu Disitulikiti y'e Ibanda nga 8 Ogwokutaano mu 1958. Yasomera mu *St. Leo's College Kyegobe* e Fort Portal, gyeyatuulira S.4 mu 1973. S.6 yagisomera ku St. Henry's College Kitovu e Masaka, nga gyeyagituulira mu 1979. Alina diguli ya Master of Science mu Chemical Engineering. Yunivasite gye yafunira diguli ye eno teyogerwaako. 

## Emulimu
Nga tannaba kwegatta ku bya bufuzi mu 2001, yakolako nga Yinginiya mu bizinensi z’obwannannyini eziwerako. Mu 1989, yakola nga Yinginiya mu Bafulumya ebintu mu kampuni ya Miroko Industries. Okuva mu 1991 okutuuka mu 1992, yakola ng'Akulira ba Maneja mu Mukwano Industries Limited, ezimu ku kampuni za Mukwano Group of Companies. Wakati wa 1992 ne 2001, yakola ng'Akulira ba Maneja mu  Songdol Films Uganda Limited. Mu 2001, yayingira eby'obufuzi n’avuganya ku kifo kya palamenti okukiikirira  Ibanda County South mu Disitulikiti y’e Ibanda. Yawangula mu 2001 n’addamu okulondebwa mu 2006 ku tikiti y’ekibiina ky’eby'obufuzi ekya National Resistance Movement (NRM).  Oluvannyuma lw'okuweereza nga Minisita w'Emirimu n'Ebyentambula okuva nga 1 Ogwokusatu  mu 2015 okutuuka nga 6 Ogwomukaaga mu 2016, yaddamu okuweebwa omirimu gwa Minisita wa Kabineti e Karamoja nga 6 Ogwomukaaga mu 2016.  Yava mu kabineti nga 8 Ogwomukaaga 2021. 

## Obulamu bw’e
Mufumbo. Ono wa kibiina kya byabufuzi ekya National Resistance Movement. Ebintu by'asinga okwagala kuliko okusoma n'okutambula . 

## Laba ne

* Kabineti ya Uganda
* Palamenti ya Uganda
* Disitulikiti y'e Ibanda

## Ebijuliziddwaamu
Eddwaliro ly'e Mbale

**Eddwaliro lya Mbale Regional Referral Hospital** erimanyiddwa ennyo nga **Mbale Hospital** ddwaliro erisangibwa mu kibuga Mbale mu Buvanjuba bwa Uganda. Lino lye ddwaaliro ewasindikibwa abantu ng'ewala bigaanye nadala okuva mu mu disitulikiti okuli Busia, Budaka, Kibuku, Kapchorwa, Bukwa, Butaleja, Manafwa, Mbale, Pallisa, Sironko ne Tororo. Eddwaaliro lino era liweereza abalwadde abalala bangi okuva ebweru w’ebifo eddwaaliro lino werisingaanibwa. 

## Werisinganibwa
Eddwaaliro ly’e Mbale lisangibwa ku luguudo lw'e Pallisa, mu kitundu ky’abasuubuzi wakati mu kibuga Mbale, kiromira nga 102 (mayiro 63), ng'okozesa luguudo, mu bukiikaddyo bw’obuvanjuba bw’eddwaliro ly'e Soroti Regional Referral Hospital, mu kibuga Soroti .  Kino kiri kiromita144  nga ze mayiro 89, nga okozesa luguudo, mu bukiikakkono bw’obuvanjuba bw’eddwaliro ly’e Jinja Regional Referral Hospital, mu kibuga Jinja . 

Eddwaaliro lya Mbale Regional Referral Hospital lisangibwa kiromita 227, nga ze mayiro 141, nga okozeseza luguudo, mu bukiikakkono bw'obuvanjuba bw'eddwaliro lya Mulago National Referral Hospital, mu Kampala, ekibuga ekikulu ekya Uganda .  Enkwatagana z'eddwaliro lya Mbale  Regional Referral Hospital ze zino: 01°04'36.0"N, 34°10'35.0"E (Latitude:1.076667; Longitude:34.176389). 

## Ebikikwatako
Eddwaliro ly’e Mbale ddwaliro lya gavumenti, nga Minisitule y’Eby'obulamu mu Uganda y'eriteekamu ssente era obujjanjabi obw’enjawulo mu ddwaaliro lino bwa bwereere. Eddwaliro lino lye limu ku Malwaaliro 13 mu Uganda  ewasindikibwa Abalwadde ng'ewalala bigaanye. Era lyalondebwa ng'erimu ku malwaliro 3 aga gavumenti agasomesa abasawo abayamba ku bajjanjabi mu malwaliro era nga lyerimu ku 15 agabangulwa abatikiddwa mu by'obusawo mu Uganda mwe basobola okuweereza okutendekebwa okw'omwaka ogumu nga balabirirwa abakugu n'abawi b'amagezi abalina ebisaanyizo.   Eddwaaliro lino lye ddwaaliro erisomesa mu Busitema University School of Medicine . 

## Laba ne
 

## Ebijuliziddwaamu

## Ewalala w'oyinza okubigya

* Ebikwata ku ddwaliro e Mbale
* Ekifaananyi kya Paediatric Ward mu ddwaaliro e Mbale
James Katorobo

Pulofeesa **James Katorobo** yaliko Munnabyabufuzi w'ekibiina ky'amawanga amagatte okuva mu Uganda era yaliko omusomesa mu yunivasite e Makerere mu Kampala .

Katorobo yali muwabuzi omukulu mu by’ekikugu ku kitebe ky’ekibiina ky’Amawanga Amagatte mu New York ng’avunaanyizibwa ku kitongole ekiddukanya emirimu, enkulaakulana n’enfuga  wansi w’enteekateeka y’ekibiina ky’amawanga amagatte ey’enkulaakulana (UNDP). Era yali kitundu ku minsani y’ekibiina ky’Amawanga Amagatte ey’abawabuzi mu Rwanda amangu ddala ng’ekittabantu kyakakolebwa  mu 1994 nga tannagenda mu kibiina ky’Amawanga Amagatte mu New York mu 1997.

Katorobo bwe yali mu New York, yalina omulimu omutono ogw’okulabirira ebyetaago n’obuyambi e Somalia mu lutalo lwayo olw’omunda . Yakola okuva e Nairobi, mu Kenya, olw’effujjo eryali mu jjembe lya Afrika . Yakolagana n’ekibiina ky’Amawanga Amagatte mu East Timor, era yateranga okukyalira amawanga gano gombi ng’asimbudde mu New York.

Katorobo yafuna diguli eyokusatu (PhD) mu by’okunoonyereza ku Afirika okuva mu ttendekero lya Massachusetts Institute of Technology (MIT) mu 1975.     

## Ebiwandiiko ebikozesebwa
Betty Ogwaro

**Betty Achan Ogwaro** munnabyabufuzi e South Sudan mu gavumenti ya South Sudan. Betty Achan Ogwaro ye yali minisita w’Eby'obulimi n’Ebibira eyasooka mu Republic of South Sudan

## Obuyigirize bwe
Ogwaro alina diguli mu sayansi w'ebisolo n'ebitiibwa okuva mu Yunivasite y'e Juba. Era yafuna diguli eyookubiri mu saayansi w'okujanjaba ebisolo okuva mu Yunivasite ya Edinburgh. Era akoze okutuuka ku diguli mu by'obutonde obutonotono okuva ku Yunivasite y'e Wolverhampton, mu Bungereza . 

## Emirimu gye
Betty Ogwaro yaweerezako nga Dayirekita w'ebifulumizibwa okuva mu bisolo mu Gavumenti ya Southern Sudan okutuusa mu 1995 bwe yagenda mu buwanganguse mu Bungereza .  Yali ssentebe wa ofiisi w’ekibiina kya Sudanese People Liberation Movement (SPLM) mu Masekati gw'eggwanga okuva mu 1999 okutuuka mu 2005,  era y’omu ku bakulembeze abakyala abaateesa bulungi okubeera n'ebitundu 25 ku buli 100 nga bikiikiriddwa abakyala ku mitendera gyonna egy’obufuzi ng’ekimu ku ndagaano y’emirembe ekwasaganya na buli kimu.  Ogwaro yeeyatandikawo "Windows for Sudan", ekibiina ky'obwannakyewa ekinoonya okutumbuula okwetaba kw'abakyala ba Sudan mu nkulaakulana n'okusitula ekifo kyabwe mu bitundu.  Era yeebuuzibwaako ku bya UNIFEM ku nsonga z’abakyala. 

ye mmemba ku ttiimu y’abatabaganya eteesa ku kuleetawo  emirembe wakati w’eggye lya Lord’s Resistance Army (LRA) ne gavumenti ya Uganda,  era omukyala Omusudaani eyasooka okusomooza Joseph Kony, omukulembeze wa LRA ow’oku ntikko, maaso ku maaso olw’obukambwe bw’ekibiina kino mu Sudan n’obuteewaayo mu nteekateeka y’emirembe.  Mu 2007, Ogwaro yaweereza nga pulezidenti wa Southern Sudanese Women's Parliamentarian League, ekitumbuula okwetaba kw'abakulembeze abakyala mu Sudan mu by'obufuzi n'okukola okusalawo.  Era yali ssentebe w’ekibiina ky’abakyala mu Southern Sudanese Caucus, ebibiina by’abakyala eby’amaanyi gye bikola okudamu ebyetaago by’ebitundu by’e Sudan.  Yaliko memba ku bukiiko obuwerako, omuli akakiiko ak’enjawulo akavunaanyizibwa ku kikula ky’abantu, obulungi bw’embeera z'abantu, abavubuka n’emizannyo.  Agatta omulimu gwe ogw’obwa palamenti n’okutumbula abakyala mu by'obulimi. 

Mu 2007 Salva Kiir Mayardit yamulonda nga Minisita W’eggwanga Omubeezi Ow’eby'obulimi, Eby’obugagga by’ebisolo, ebibira, Obwegasi n’Enkulaakulana y’Ebyalo mu  Eastern Equatoria State .  okugenda mu maaso n'afuuka Gavumenti ya The Republic of South Sudan, nga ye  Minisita W'eby'obulimi n'Ebibira mu 2011. 

## Ebijuliziddwaamu

## Ewalala w'oyinza okubigya

* huntalternatives.org (ebikozesebwa mu kuyigga).
Yonah Katoneene

**Yonah Mwesigwa Katonene**  (amanyiddwa ennyo nga **Bishop Yona Katonenee** )  yali mulabirizi Omukulisitaayo mu Uganda ;  yali  Mulabirizi owa Ankole ey'Obugwanjuba okuva mu 2006 okutuuka mu 2016. 

## Ebijuliziddwa

# World Council of Churches
# 
# All Africa Conference of Churches
# Daily Monitor
Cranmer Mugisha

**Cranmer Mugisha**  mulabirizi Omukulisitaayo mu Uganda:  abadde Mulabirizi wa Muhabura  okuva mu 2007. 

## Ebijuliziddwa

# World Anglican
# Anglican Communion
# Church of Uganda
# New Vision
Ernest Shalita

**Ernest Shalita** (1936-2012)  yali mulabirizi Omukulisitaayo : yaweereza ng' Omulabiriza w'e Muhabura eyasooka nga bwakatandikibwa  okuva mu 1990 okutuuka mu 2002. 

Shalita yazaalibwa Rwaramba mu Disitulikiti y’e Kisoro . Yasomera ku ssomero ly'ekkanisa erya Rwaramba, Seseme Primary School, Mbarara High School ne yunivasite ya Bishop Stuart . Yatuuzibwa mu 1965.Yaweereza mu Bulabirizi bw'e Kigezi era yeeyali  Vviika genero eyasooka owa  Lutikko y’Abatukuvu bonna ey'e Nakasero .

## Ebijuliziddwa

# The Observer (Uganda)
# "The Tale of Two Churches" Dopp, W.F. p24: Bloomington; Trafford; 2009 
# New Vision
Nelson Onono - Onweng

**Nelson Onono-Onweng**  yali mulabirizi Omukulisitaayo mu Uganda.  Yeeyali Omulabirizi w'Obukiika kkono bwa Uganda okutuusa lwe yawummula mu 2009. 

## Ebijuliziddwa

# 
# 
#
Edward Bamucwanira

**Edward Bamucwanira**  (yazaalibwa 1952)  yali Mulabirizi omukulisitaayo mu Uganda:  yali Mulabirizi wa Rwenzori ey'Obuvanjuba okuva mu 2009  okutuuka mu 2018.

## Ebijuliziddwa

# World Anglican
# Uganda radio Network
# Episcopal Church
# New Vision
Benjamin Ojwang

**Benjamin Ojwang**  (1952-2019) yali Mulabirizi omukulisitaayo mu Uganda :  yali Mulabirizi w'e Kitgum okuva mu 2002 okutuuka 2014. 

Ojwang yazaalibwa mu Pader era yasomera mu yunivasite ya Uganda Christian University . Ojwang asinga kumanyibwa ku kya kuwawaabira Kkanisa ya Uganda. 

## Ebijuliziddwa

# Daily Minitor
# Church of Uganda
# The Kampala Post
# NTV
Lamex Omara Apitta

**Lamex Omara Apitta** Munnayuganda omukozi wa Gavumenti, mukungu mu by’enfuna, mu kwekenneenya amateeka era muddukanya/omutegesi w’ebyemizannyo. Yaliko kaminsona wa physical education n’emizannyo mu Minisitule y’ebyenjigiriza n’emizannyo. Mu kiseera kino akola nga mmemba mu Kitongole akivunaanyizibwa ku ddembe ly’obuntu mu Uganda oluvannyuma lw’okulondebwa Pulezidenti wa Uganda.

## Obuvo bwe n'ebyenjigiriza
Kitaawe (Nikaroni Apitta) yeya tandikawo Boroboro Tigers FC yafa mu 2017. Alina diguli eyookubiri mu by'obusuubuzi, ne mu by'okuddukanya emirimu gya gavumenti n'oluvannyayuma yafuna dipulooma mu by'okuddukanya emizannyo.

## Emirimu gye
Yaliko kaminsona wa physical Education mu Minisitule y’ebyenjigiriza n’emizannyo nga tannalekulira mirimu gye. Mu kiseera kino aweereza nga mmemba mu kitongle ekivunaanyizibwa ku ddembe ly'obuntu mu Uganda.

Akoledde mu kitongle oluwabula eby’obusuubuzi mu Uganda (Kati teruliiwo) nga omukozi owebyonnannyini, minisitule y’amasannyalaze n’okukuuma obutonde bw’ensi era n’atandikawo ekitongole ky’okukuuma amasannyalaze ng’omulabirizi wa kyo omukulu, era yali kitundu ku ttiimu ya NEAP eyayambako okutondawo ekitongole ekiddukanya obutonde bw’ensi ekya National Environment Management Authority (NEMA) mu Uganda.

## Laba ne

* Entongole k’eddembe ly’obuntu mu Uganda
* Ekisaawe ky'ebyemizannyo e Hoima
* Ekisaawe kya Akii Bua
* Simeo Muwanga Nsubuga
* Abubakar Muhammad Moki

## Ebijuliziddwa wabweru wa Wikipedia

* Omukutu gw'akakiiko k'eddembe ly'obuntu mu Uganda

## Ebijuliziddwa
Joel Olwenyi

**Joel Olwenyi** (yazaalibwa 28 August 1980) muzannyi wa cricket mu Uganda. Muzannyi akozesa ddyo era muteebi, Olwenyi abadde akiikiridde Uganda emirundi 13 mu mpaka za ICC Trophy .

## Obwa Kapiteeni
Mu 2007, Olwenyi yali kapiteeni wa ttiimu y’eggwanga mu mpaka za ICC World Cricket League Division Three ezaabadde mu Darwin, Australia . Uganda yawangudde Argentina ku fayinolo n’efuna okulinnyisibwa mu divizoni ey'okubiri.

## Ebijuliziddwa ebweru wa wikipedia

* Joel Olwenyi at ESPNcricinfo
Jagdish Singh Kapoor

**Jagdish Singh Kapoor** (yazaalibwa 12 Ogwomwenda 1947) nzaalwa y'e Buyindi muzannyi wa hockey ow'omukisaawe mu Uganda. Yavuganya mu mpaka z'abasajja mu mizannyo gya Olympics egy'omusana mu 1972 .  Muganda wa munnayuganda omuzannyi wa Hockey ku mutendera gw'ensi yonna amanyiddwa nga Upkar Singh Kapoor .

## Ebiwandiiko ebikozesebwa
William Lobo

**William "Willie" Lobo** (yazaalibwa 20 Ogwolubereberye 1937) Munnayuganda omuzannyi wa hockey ow'omukisaawe. Yavuganya mu mpaka z'abasajja mu mizannyo gya Olympics egy'omusana mu 1972 . 

## Ebiwandiiko ebikozesebwa
Abram Mutyagaba

**Lepono Ndhlovu**, era amanyiddwa nga **Abram Mutyagaba**, (yazaalibwa 25 Ogw'okubiri 1986) munnayuganda omuzannyi wa cricket.  Yazannyira Uganda mu mpaka za Cricket World Cup Qualifier eza 2014 . Yazannya cricket ya kiraasi esooka ne List A mu South Africa, n'azannya emipiira egisukka mu 120 mu nkola zombi okuva mu 2005 okutuuka mu 2015.

## Ebijuliziddwa
Bryan Woolestone Langlands

**Bryan Wooleston Langlands** (14 October 1928 – 1989) yali muwandiisi wa byafaayo mu Bungereza era nga  Pulofeesa w'ebyafaayo bya Afirika. 

Era yaweereza ng'omukulembeze w'egwanga owa 37 Uganda Society   wakati wa 1970 ne 1971 

## Obulamu  n’okusoma
Langlands yazaalibwa mu Eastbourne, Sussex nga 14 ogwekumi 1928.  Yatikkirwa n'ebitiibwa mu mwaka gwa 1952 mu London School Economics era n'akola ebisaanyizo bye eby'okusoma mu geography . Ebiseera bye ebisinga abimala mu Uganda gye yakola emirimu mu kisaawe ky’ebyenjigiriza n’okuddukanya emirimu mu Uganda ey’amatwale n’oluvannyuma lwago. 

## Omulimu
Mu 1953 Langlands yalondebwa okuba omumyuka womusomesa  wa Geography mu yunivasite e Makerere mu Kampala gye yava oluvannyuma n’afuuka Pulofeesa era akulira ekitongole kya geography.   Mu 1970-1971, Langlands yali mukulembeze  wa  Uganda Society ng’adda mu bigere bya Pio Zirimu era n’asikizibwa Dr. Sempala Ntege. Oluvannyuma lw’okulagirwa omukulembeze w'egwanga lya uganda Idi Amin, okuva mu Uganda mu 1976 , mu 1977, Bryan Langlands yafuuka Dayirekita w’emisomo era akulira ekitongole kino ng’alina ekitiibwa kya Pulofeesa mu ssomero lya Sayansi w’obutonde bw’ensi eryaakatandikibwawo ku Ulster Polytechnic. 

## Ebiweebwayo n’okunoonyereza
Okunoonyereza kwa Langlands kwamanyibwa olw’obuziba n’obugazi bwayo. Yakunganya etterekero ly’ebitabo ery’amaanyi, ng’anoonyereza ku bintu eby’enjawulo ebikwata ku byafaayo bya Afirika. Okunoonyereza kwe kwagenda mu maaso n’emitwe gamba ng'engeri y’okusenguka, ebifo eby’obuwangwa, n’engeri obufuzi bw’amatwale gye bukosaamu ebitundu by’Afirika.Emirimu gye egisinga   gyafulumizibwa mu Makerere ekibiina kya Geography Series of Occasional Papers ne mu ''The Uganda Journal'' .

## Okufa
Mu January 1989, ekikangabwa kyagwawo Professor Bryan Wooleston Langlands bwe yafiira mu kabenje k’ennyonyi BD092 mu kkampuni y’ennyonyi eya British Airways e Kegworth, Leicestershire. Okufa kwe kwakoma nnyo ku kibiina ky'abasomesa, anti Langlands abadde muntu mukulu mu bya geography. 

## Ekitiibwa
Mu 1978, yaweebwa engule ya Order of the British Empire (OBE) olw’obuweereza bwe mu by’enjigiriza ebya waggulu emitala w’amayanja. 

## Ebiwandiiko ebikozesebwa
Christopher George Frederick Frampton Melmoth

**Christopher George Frederick Frampton Melmoth** yali munnabyabufuzi era omusomesa omunna Uganda era yakola  nga Minisita w’ebyensimbi mu Uganda okuva mu 1956 okutuuka mu 1961 era okuva mu gwo'kusatu 1962 okutuuka mu gw'okunna 1962. Yali Minisita w’ebyensimbi eyasooka mu mulembe gwa mefuga ga Uganda.  Lawrence Sebalu yeya mudira mu bigere okuva mu gwomusavu 1961 okutuuka mu gwokusatu 1962.

## Obulamu n’emirimu gwe
Melmoth yazaalibwa mu Uganda mu kiseera ky'amatwale ga Bungereza . Omulimu gwe ogw’ebyobufuzi gwatandika mu myaka gya 1950, mu kiseera ky’enkyukakyuka okuva mu bufuzi bw’amatwale ga Bungereza okudda mu bwetwaze. Yalondebwa okuba Minisita w’ebyensimbi mu 1956, ekifo kye yalimu okutuusa mu 1961. Mu kiseera kye yamala, yakola omulimu munene okukyusa ey’ebyenfuna uganda n’okuteekateeka eggwanga okufuna obwetwaze. Oluvannyuma lw’ekiseera ekitono nga avudde mu ofiisi, yaddamu okulondebwa nga Minisita w’ebyensimbi mu gwokusatu 1962, n’aweereza omulundi ogw’okubiri okutuusa mu gwokunna1962.

## Ebijuliziddwa